**ПРЕДЛОГ ЗАКОНА О ДОПУНАМА ЗАКОНА О ПРЕКРШАЈИМА**

**Члан 1.**

У Закону о прекршајима („Службени гласник РС”, бр. 65/13, 13/16 и 98/16 – УС) у члану 52. став 1. тачка 12) тачка се замењује тачком и запетом и додаје се тачка 13) која гласи:

„13) забрана учествовања у поступцима јавних набавки.”

**Члан 2.**

После члана 66. додају се назив члана и члан 66а који гласе:

„Забрана учествовања у поступцима јавних набавки

Члан 66а

Забрана учествовања у поступцима јавних набавки састоји се у привременој забрани учиниоцу прекршаја да учествује у поступцима јавних набавки.

Заштитна мера из става 1. овог члана може трајати до две године рачунајући од правноснажности пресуде.”

**Члан 3.**

Овај закон ступа на снагу 1. јула 2020. године.